CELEX: 62014TN0103
Language: hr
Date: 2014-02-17 00:00:00
Title: Predmet T-103/14: Tužba podnesena 17. veljače 2014. – Frucona Košice protiv Komisije

14.4.2014   
            
            
               HR
            
            
               Službeni list Europske unije
            
            
               C 112/53
            
         Tužba podnesena 17. veljače 2014. – Frucona Košice protiv Komisije
   (Predmet T-103/14)
   2014/C 112/69
   Jezik postupka: engleski
   
      Stranke
   
   
      Tužitelj: Frucona Košice a.s. (Košice, Slovačka) (zastupnici: K. Lasok, QC, B. Hartnett, Barrister, O. Geiss, lawyer, i J. Holmes, Barrister)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Komisije C (2013) 6261 od 16. listopada 2013. o državnoj pomoći br. SA.18211 (C 25/2005) (prije NN 21/2005) koja je upućena Slovačkoj Republici; te
            
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog se temelji na tvrdnji da je pobijana odluka donesena kršenjem prava na obranu.
            
         
               2.
            
            
               Drugi tužbeni razlog se temelji na tvrdnji da je Komisija u uvodnoj izjavi 83. pobijane odluke pogrešno primijenila pravo.
            
         
               3.
            
            
               Treći tužbeni razlog se temelji na tvrdnji da je Komisija pogrešno utvrdila činjenice kao i pogrešno primijenila pravo kada je zaključila da bi za slovačke porezne vlasti bilo isplativije pokrenuti stečajni postupak (uvodne izjave 88. – 119. pobijane odluke).
            
         
               4.
            
            
               Četvrti tužbeni razlog se temelji na tvrdnji da je Komisija pogriješila kada je zaključila da bi pokretanje poreznog ovršnog postupka dovelo do bolje naplate nego postupak nagodbe.